Vis en Musiek-karnaval 'n reuse sukses | News24
LAST UPDATED: 2018-12-14, 06:18
Vis en Musiek-karnaval 'n reuse sukses
Die plaaslike groep The Gentry se stemharmonie en treffers van die verlede was onverbeterlik.
DIE Hibiscus Coast Business Forum, 'n plaaslike sakekamer, geaffilieer by die nasionale liggaam Small Business Institute, het sy tweede jaarlikse Rocky Ridge Fish and Music Carnival op Saterdag, 23 Junie, by die nuut-opgegradeerde en verbeterde Rocky Ridge terrein in Fascadalestraat, Ramsgate, aangebied.
Tydens 'n indrukwekkende program waarin plaaslike sangers van gehalte opgetree het, het die meer as 700 musiekliefhebbers hulself verlustig in nie alleenlik lewendige musiek nie, maar ook 'n spyskaart van smullekker seekosse.
Daar was ook baie stalletjies wat kuns, krale en 'n verskeidenheid artikels te koop aangebied het, en die skare was verder vermaak met vele gelukstrekkings.
Top Elvis nabootser Carl V/ Elvis, het die atmosfeer geskep met nie alleen sy suiwer stem nie, maar ook sy perfekte Elvis-voorkoms en -bewegings.
Uit Johannesburg, het die vyfstuk-groep "Bite", bekend vir vir die outentieke gevoel van nostalgie nie teleurgestel nie met kwaliteitmusiek van die goue era.
Die Durban-groep, Freddy L, was verantwoordelik vir 'indie', soul and pop rock musiek.
Plaaslike groep, The Gentry, het weereens groot plesier vereskaf met hulle unieke repertoire, fantastiese stemharmonieë en interpretasies van die musiek van The Beatles, Johnny Cash, Pink Floyd, Radiohead en ander.
Die ander plaaslike sensasie, Tascha, het die skare teruggevoer in tyd met 'n tydlose, ouderwetse tydvak van Swing en Boogie, met haar unieke styl van electro-swing, jazz, pop en moderne 'ragtime'. Haar Caro Emerald liedjies was uitstaande. 'n Saterdag wat almal terdeë geniet het.